**10 תבניות לכתיבת כותרות מרהיבות בקלות ובמהירות**

[ארכיטקסט](http://www.architext.co.il/author/admin/)

**1. מי עוד רוצה (להשלים)**

האסטרטגיה כאן היא של שימוש בהוכחה חברתית. כלומר, בכותרת טמונה הנחה מוקדמת שיש כאלה שכבר מרוויחים/פתרו את הבעיה. עכשיו זו ההזדמנות שלך להצטרף אליהם.

ניסוח הכותרת בצורת שאלה היא דרך נוספת להניע להמשך קריאה כדי לגלות את התשובה שמציגה את הפתרון.

• מי עוד רוצה למכור יותר בלי להגדיל את ההוצאות?

• מי עוד רוצה להכפיל בקלות את האפקטיביות שלו בעבודה?

• מי עוד רוצה שהילדים שלו יאכלו רק אוכל בריא?

**2. הסוד של (להשלים)**

השימוש בתבנית הזאת די נפוץ, אבל זה רק בגלל שהוא עובד. הכניסו כאן את התועלת העיקרית שלכם ותראו בעצמכם.

• הסוד של כתיבת כותרות שמוכרות

• הסוד של אנשים שהצליחו מאפס

• הסוד של להתחיל קריירה שניה בלי לרדת ברמת החיים

**3. הנה שיטה שעוזרת ל(להשלים) ל(להשלים)**

דרך מצוינת להגדיר את קהל היעד שלכם ולהציג לו את הפתרון – במשפט אחד.

• הנה שיטה שעוזרת לבוגרי אוניברסיטה למצוא עבודה בשבוע הראשון

• הנה שיטה שעוזרת לילדים להיגמל מהבקבוק בקלות

• הנה שיטה שעוזרת לדחיינים לסיים את כל המשימות באותו יום

**4. תפטרו מ(הבעיה/חוסר מוצא) אחת ולתמיד / תגידו שלום ל(בעיה/חוסר מוצא)**

תבנית קלאסית שמבטיחה פתרון לבעיה שממנה סובלים או לתשוקות לא ממומשות.

• תפטרו מהחרדות לפני המבחנים אחת ולתמיד

• תפטרי מהנחירות שלו אחת ולתמיד

• תגידו שלום לבוס ותתחילו עסק משלכם בהשקעה קטנה

**5. הנה דרך מהירה ל (לפתור את הבעיה)**

אנשים אוהבים דרכים מהירות וקלות להיפטר מדברים או לפתור בעיות.

• הנה דרך מהירה לגרום לו להתעניין בך

• הנה דרך מהירה לארגן את הילדים בבוקר

• הנה דרך מהירה לקצץ את ההוצאות ב-10%

**6. עכשיו אתם יכולים ליהנות מ(מושא הציפיה) (ובלי תנאים)**

מצב אידיאלי. עכשיו אתה יכול לקבל את מה שרצית, בלי לוותר על כלום או לשלם יותר.

• עכשיו אתה יכול לרדת במשקל ועדיין ליהנות מארוחה טובה

• עכשיו את יכולה ליהנות מיותר ערוצים בלי להוסיף שקל

• עכשיו את יכולה לגבות את המחשב ובאותו זמן להמשיך לעבוד כרגיל

**7. (עשה משהו) כמו (דוגמא למקצוענות)**

כותרת שמציגה את היכולת של המוצר/שירות להביא אותך לרמה הבאה של ביצועים כמו של…

• תבין ביין כמו סומלייה

• תלמד להשקיע כמו וורן באפט

• תדבר אנגלית כמו דיפלומט

**8. מה שכל אחד צריך לדעת על (להשלים)**

המניע המרכזי של הכותרת הזו היא הסקרנות. היא מאתגרת את הקורא וכמעט דוחפת אותו להמשיך לקרוא ולגלות מה לעזאזל הוא פספס.

• מה שכל אחד צריך לדעת על חיסכון לפנסיה

• מה שכל אחד צריך לדעת על נסיעת שטח באופניים

• מה שכל אחד צריך לדעת על כתיבה מהירה של כותרות שמוכרות

**9. אזהרה: אל (תעשו את זה) אם אתם (להשלים)**

כותרת בסגנון הפוך על הפוך שמבוססת על האזהרות למיניהן. המשמעות היא כמובן שמי שימנע מעצמו את המוצר, לא ייהנה מהתועלת המובטחת.

• אזהרה: אל תצטרף לסמינר הזה אם אתה מרוצה מההכנסה שלך

• אזהרה: אל תגיעו אם אתם אוהבים שקט ושונאים מסיבות בבריכה

• אזהרה: אל תשתמשו במשלוחים שלנו אם אתם מעדיפים לסחוב הכל בעצמכם

**10. מהיום/מעכשיו תוכלו (להשלים)**

אנשים אוהבים לשמוע חדשות. שימוש במילה "מהיום/מעכשיו" מרמזת ששום דבר מהיום כבר לא יהיה אותו דבר. כאן מספרים להם על החידוש האחרון, שכמובן כולל את התועלת שבמוצר/שירות שלכם.

• מהיום, יש דרך חדשה ליהנות מרכב נקי כל השבוע

• מהיום, אפשר להפסיק לעשן בהחלטה אחת

• מעכשיו, קל לך לבנות כותרות מרהיבות בקלות ומהירות